Document ID: /roh_data/filtered/fineweb-2-filterrobots_roh.jsonl.gz/43708

Las emprimas persunas che han survegnì ils ultims dis la vaccinaziun cunter il coronavirus èn cussadents da chasas da tgira. I giaja dentant mo plaunet vinavant cun las vaccinaziuns, cunquai ch'il sforz è fitg grond da pudair ir en las chasas d'attempads a dar il vaccin.
Il Grischun ha actualmain vaccin che tonscha per vaccinar 1'300 persunas. Mintga duas emnas survegn il chantun 3'000 ulteriuras dosas dal vaccin da la firma Biontech Pfizer. Co la situaziun areguard vaccins dad autras firmas è, na sa il chantun betg.
Dis da festa quiets
Il Grischun ha dumbrà ils dis da Nadal e sur la midada da l'onn enturn 100 cas a di, u schizunt pli paucs. Quai èn damain che quai che la media chantunala, Marina Jamnicki aveva quintà.
Ils pli blers cas sur ils dis da festa en il Grischun – hai dà ils 29 da december cun 119. Ils pli paucs ils 27 da december, cun 26 novas persunas infectadas.